
En kernegruppegennemgang på 5 møder

Ud fra overskriften:

1. kernegruppemøde: Fil 1,1-26, Sæt evangeliet først

2. kernegruppemøde: Fil 1,27 – 2,18, Fokuser på korset

3. kernegruppemøde: Fil 1,27 – 2,18, Lad Jesu død være en test på din sindsindstilling

4. kernegruppemøde: Fil 2,19 – 3,21, Efterlign værdige kristne ledere

5. kernegruppemøde: Fil 4,1 – 23, Giv ikke op – vær udholdende i troen

Fil 1,1-26

Sæt evangeliet først

Disposition:

Tjeck-ind

Tag en runde, hvor hver især uafbrudt besvarer spørgsmålet: ”Hvad er og betyder det kristne fællesskab for dig?”

Tilbedelse

· Læs Salme 127

· Hold hinanden i hænderne, mens I på skift fremsiger korte takkebønner

· Læs Åbenbaringen 21,3-5 (brug evt. nogle minutter til stille tilbedelse)

Tilegnelse

(Lektie: ’Livet : Kristus’ s. 9-33)


Læs Fil 1,3-8! 

· Hvad synes I om Carsons udtalelse: ”Kernen i sandt fællesskab er villighed til selvopofrelse for en fælles vision.” og ”Kristent fællesskab er derfor selvopofrelse for evangeliet.”?

· Snak om hvordan I oplever det kristne fællesskab! Og overvej derefter sammen hvad et godt kristent fællesskab er evt. i forhold til kernegruppen og menigheden.


Læs vers 9 til 11

· Hvad skal der til i vores liv for, at vores kærlighed må vokse? At vi må blive rige på indsigt og dømmekraft?

· Carson siger, at Paulus i sin bøn her, har evangeliet som centrum. Bønnens mål og ønske ”er at fremme evangeliets gerning i de troendes liv i Filippi.” Optager sådanne bønner os? Hvordan kan de blive mere integrerede i vores personlige bønsliv? I kernegruppen? I menigheden?


Læs vers 12-18a

· Paulus kan finde på i de mest vanvittige situationer, at se dem som muligheder for evangeliets udbredelse. Fx her i vers 12, hvor han omtaler sit fængselsophold som en fremgang for evangeliet. Hvordan kan vi vænnes til altid at have det her mål for øje? At evangeliet for den kristne og for verden må være centrum for al vores stræben?


Læs vers 18b-26

· I disse vers kommer det tydeligt frem, at Paulus fokuserer mere på sine medtroendes bedste end sit eget. Carson udleder af dette denne lektie: ”Sæt de andre troendes bedste i centrum for din frivillige selvfornægtelse.” Hvad skal der til i vores liv, gruppe og menighed, for at dette bliver mere synligt for os?

Tjeneste

· Skriv en liste med stikord omkring hvad bibelen siger om det kristne fællesskab. Lav en skriftlig aftale med hinanden om, hvordan I som gruppe konkret kan nærme jer bibelens mål!

· Hvis evangeliet altid skal sættes først, er der så ting i dit liv, som du skal prioritere anderledes?

· Bed for hinanden! Bed konkret for personer som ikke kender Jesus, at de må komme til tro! Og bed for menigheden, at den må sætte evangeliet først!

Bibelen, om det kristne fællesskab:

_________________________________________________________________

_________________________________________________________________

_________________________________________________________________

_________________________________________________________________

Aftale: 

1. Punkt: 

__________________________________________________________________________________________________________________________________

2.  Punkt: __________________________________________________________________________________________________________________________________

3. Punkt: __________________________________________________________________________________________________________________________________
Fil 1,27-2,18

Fokuser på korset

Disposition:

Tjeck-ind

Find hver især én sang, ét maleri, én film, ét digt el. lign., som handler om korset, og som har stor betydning for dig. Brug derefter en lille smule tid til at dele tankerne vedrørende dette med hinanden.

Tilbedelse

· Læs Fil 2,5-11 et par gange, og brug et øjeblik på at sidde stille for denne lovsangshymne.

· Syng nogle korscentriske sange

Tilegnelse

(Lektie: ’Livet : Kristus’ s. 35-52)


Læs Fil 1,27-2,18!

· Hvordan ser Gud korset? (Brug gerne Fil 1,27-2,18 som eksempel)

· I den augsburgske bekendelse (én af folkekirkens fem officielle bekendelsesskrifter) artikel 3 står der om Jesus, at han blev ”født af Jomfru Maria, i sandhed pint, korsfæstet, død og begravet for at forsone Faderen med os og være et offer ikke blot for arveskylden, men også for alle menneskets gerningssynder.” Hvad ligger der i dette udtryk ”for at forsone Faderen med os”, set fra Guds perspektiv?

· Hvad betyder ’Gud er hellig’, ’Guds vrede’, ’Guds er retfærdig’ og ’Gud er kærlighed’ ind i denne sammenhæng?

· Hvordan ser Kristus korset? (Igen, brug gerne dagens bibeltekst som eksempel).

· I Luthers sang ”Nu fryde sig hver kristen mand”, fremstiller Luther frelsesbegivenheden som noget, der blandt andet udspiller sig i Himlen i en guddommelig samtale mellem Faderen og Sønnen – konklusionen på samtalen var blandt andet, at Sønnen var lydig. Kan vi komme med andre eksempler fra bibelen end Fil 2,6-11, som illustrerer Jesu lydighed?

· Hvordan kom Jesu lydighed til udtryk i forhold til os?

· Hvordan ser Satan korset? 

· Filmen ’The Passion of the Christ’ slutter med en scene, hvor man fra fugleperspektiv ser, og nærmest erfarer Satans skrig, da han indser, at korset også omfatter opstandelsen påskemorgen. Men hvordan opererer Satan i dag i forhold til korset? (Eventuelle tekster, man kunne inddrage i den her sammenhæng er Zak 3,1-5; Luk 10,18; Åb 12,7-9 etc.)

· Hvordan ser korset ud fra menneskets perspektiv? 

· I de første mange år af kirkens historie, brugte man ikke korstegnet som et kristent symbol. Man brugte gerne fisken og det sejrende lam, men ikke korset. Når så korset endelig træder på scenen i kristen symbolik, ser man ikke en lidende Kristus hænge på det, men en rank sejrende konge. I senmiddelalderen og under reformationen blev Kristus mere og mere lidende. Hvad ligger der i disse forskellige syn på og brug af korset?
· Hvilket syn på korset, fra menneskets perspektiv gør sig gældende i bibelteksten til i dag?
· Hvad former vores syn? Hvordan kommer det til udtryk? Og er ét syn vigtigere end andre?
Tjeneste

· Hvordan sørge for, at vores kernegruppe er, og altid forbliver korscentrisk? Nævn konkrete ting, man kan gøre!

· Hvordan tjene vores medmennesker, som enkeltpersoner og som kernegruppe, med budskabet om korset? Igen, vær konkrete!

· Bed for gruppe, bed for Gjern og for personer du ønsker at møde med korsets budskab!

Hvad skal der til, at vi forbliver korscentriske? 

_______________________________________________________________

_______________________________________________________________

_______________________________________________________________

Hvordan tjene med budskabet om korset?

_______________________________________________________________

_______________________________________________________________

_______________________________________________________________

Fil 1,27-2,18

Lad Jesu død være en test på din 

sindsindstilling

Disposition:

Tjeck-ind

Tag en runde, hvor I hver især besvarer spørgsmålet: ”Hvornår havde du sidst en oplevelse af at møde en person, der efter din mening, havde et sind, der tydeligt var præget af Kristus?”

Tilbedelse

Læs salme 37,5 igennem i fire omgange (én oplæser). 1) Læs verset med henblik på at forstå, hvad det er verset indeholder. Altså vær opmærksom på dens lære. 2) Læs det med henblik på, at afsløre synder hos dig selv – så det vækker en syndsbekendelse i dit indre. 3) Læs den med henblik på taksigelse. 4) Gør det til din bøn og tilbedelse!

Syng evt. ”Skriv dig Jesus på mit hjerte!”

Tilegnelse

(Lektie: ’Livet : Kristus’ s. 53-67)

· Korsbudskabet som et forbillede til discipelskab!

· Fil 2,6-11 handler om Jesus, det han har gjort og gør. Men i sammenhæng med Fil 2,5 er det tydeligt, at Paulus vil noget helt bestemt med denne hymne. På den ene side fortæller det om Guds gave til os, men det siger også noget omkring, at vi skal ligne Kristus!

· Hvad er forholdet mellem retfærdiggørelse og helliggørelse? Altså hvad betyder det som Gud gør/har gjort, og så vores gerninger i forhold til frelsen?

· Korsfæstede med Kristus!
· Romerbrevet kapitel 6 handler om hvor radikal dåben er når vi tror! Den betyder simpelthen, at jeg er fuldstændig død over for Guds lov. Loven kan ikke forlange noget af mig længere, fordi straffen er allerede afsonet. På den anden side er dette budskab, at jeg er korsfæstet med Kristus, noget, der bliver ved med at gælde. For hvis jeg er korsfæstet med Kristus, opstår jeg også med ham. Og når Paulus siger det sådan i Rom 6, så handler det om det levede kristne liv. Vi er døde med Kristus, og vi lever med ham.

· Hvordan lever vi et opstandelsesliv?

· Korstest!
· D. A. Carson opfordrer os til i hans bog, at vi skal bruge Jesu lydighed på korset, som en prøvelse på vores eget liv i troen på ham. Det er yderst vigtigt at påpege, at det her ikke handler om, at vi skal gøre os værdige til evangeliet – men derimod, at vi skal leve et liv, som er evangeliet værdigt! Altså, vi skal leve lydigt, med Kristi sind over for hinanden – men ikke for at blive frelste og retfærdiggjorte, men fordi vi allerede er korsfæstede med ham.

· Udfyld nedenstående rubrikker, med henblik på, at forklare hvordan vi har Kristi sind overfor hinanden!

Tjeneste

· Repeter aftalen fra forrige gang! Skal den justeres? Korrigeres? Konkretiseres? Hvad gør I for at overholde den?

· Nævn hver især 1-2 personer, som I inden næste gang ønsker, på en eller anden måde, at møde med evangeliet! Giv hinanden opmuntringer og tilskyndelser! 

· Brug derefter tid til konkret forbøn (med håndspålæggelse) - hvor alle bliver bedt for i forbindelse med dele evangeliet! Brug også god tid til at bede for at I må have Kristi sind overfor hinanden!
· Bed for de personer I har snakket om, for Gjern, for Danmark og for hele verden! 

Fil 2,19-3,21

Efterlign værdige kristne ledere

Disposition:

Tjeck-ind

Tag en runde, hvor I hver især svarer på spørgsmålet: ”Har du haft en kristen 

leder, som du særligt så/ser op til? Hvorfor?”

Tilbedelse

· Tak for jeres ledere! (Nævn dem ved navn!)
· Vær stille et øjeblik, og tænk på den arv, som vi har fået igennem vores kirke, og som vores forfædres ledere har bragt med sig (ledere skal ikke forstås primært som præster, teologer o.lign., men mennesker, som gik i Herrens fodspor)
· Syng en eller to lovsange til Gud!
Tilegnelse

(Lektie: ’Livet : Kristus’ s. 69-102)
Op igennem kirkens historie har det været en del af det kristne liv, at man

efterlignede kristne ledere. Paulus menigheder efterlignede ham! Luthers disciple 

efterlignede ham etc. Det betyder ikke, at en leder skal efterlignes i alt; men han 

eller hun skal prøves på skriften. Det betyder blandt andet, at en kristen leder 

har en særlig forpligtigelse i menigheden, at fremstå som et godt eksempel.

· Efterlign dem, der vil tage sig af andres sag, ikke deres egen (Fil 2,19-21)

· Lederskab er mange forskellige ting. En diktator skal bare efterfølges, fordi han bestemmer. Andre vil være ledere, fordi det giver anerkendelse og ros. De ledere vi er sat til at efterligne, er dem der gør det af kærlighed.

· Tal om, hvorfor Mother Theresa (og evt. andre) så tit bliver taget frem som et godt eksempel for andre kristne?

· Efterlign dem, som har stået deres prøve under trængsler, ikke uprøvede opkobling eller den selvpromoverende spradebasse (Fil 2,22-30)

· Vi kalder vores kirke en luthersk kirke. Det kan der siges meget om, og jeg mener det er noget underligt noget, at opkalde en kirke efter et menneske på den måde; men alligevel! Luther var jo ikke bare en revolutionær teenager, som ønskede at skabe ravage. Han var en mand, som havde set Guds evangelium, og set hvordan det blev holdt nede i kirken. Og han kæmpede for, at får Kristus tilbage på sin trone. Sådan en mand, bør vi efterligne!

· D. A. Carson siger, at en god leder, er en leder som hele tiden lovsynger, hele tiden er til gudstjeneste – ja, hvis hele liv, er en lovprisning og offer til Gud. Hvor ser vi sådanne ledere i dag, så vi kan efterligne dem?

· Efterlign dem, som ikke stoler på sig selv, men har deres stolthed i Kristus Jesus og ikke i noget andet (Fil 3,1-9)

· ”Hvad har jeg nu at prale af – min egen kraft og visdom? Nej, Jesus Kristus gør mig stolt – hans død og livets sejr!” (Stuart Townend/Jens Lomborg). Igen, de mennesker vi ser op til, hvad kvalificerer dem som forbilleder? Paulus siger, at det aldrig må være deres selvhævdede fromhed! Det må aldrig være dem, som lægger noget til Jesu evangelium! Tal om konkrete eksempler, som I har oplevet, både gode og dårlige!

· Efterlign dem, som stadig bliver ved med at vokse åndeligt, ikke dem der stagnerer (Fil 3,10-16)

· Mange kristne ledere kan have stor kundskab om Bibelen og den kristne lære! Andre kan prale af store mirakler, der sker ved deres hånd etc. Dem, vi skal efterligne, er de ydmyge. Dem, som ikke bliver stående på samme sted; men hele tiden søger nærmere og nærmere ind i relationen med Jesus – og efterligner ham. Hvad kan vi gøre, for at hjælpe os selv, og vores ledere i den retning?

· Efterlign dem, der ivrigt venter Jesus genkomst, ikke dem der kun tænker på det jordiske (Fil 3,17-21)

· Der er en helt klar årsag til, at vi skal prøve vores ledere på, om de ser frem til Jesu genkomst eller ej. Det handler ikke om livslede eller livsfornægtelse. Men det handler om, at man har fokus på det centrale i Kristendommen. Man ser sit liv på jorden, som en vandring mod Paradis. Og man prædiker Kristi kors som det centrale – altid det centrale. Hvad kendetegner sådan en leder? Og hvad vil det sige, at efterligne ham/hende?

Tjeneste

· Bed for kristne ledere (med navns nævnelse)!

· Tal om, hvordan I er forbilleder udadtil!

· Bed for mennesker, der arbejder for mission, og for alle i kernegruppen og menigheden (jf. Ef 6,18-20)

· Tal om, hvordan I konkret som kernegruppe kan tjene jeres næste!
Fil 4,1-23

Giv ikke op – vær udholdende i troen

Disposition:

Tjeck-ind

Forestil dig, at du skal sidde 10 - 15 ar i fængsel pga. din tro. Hele den tid, skal du dele celle med 5 andre: En meget bibelkritisk præst, en stærkt fremgangsteologisk kristen, en brændende katolik, en adventist og endelig en nyomvendt, som har svært ved at finde ud af, hvor hun skal placere sig i det kirkelige landskab.

Runde: "Hvad vil du, rent tros- og menighedsmæssigt, lægge størst vægt på i den her tid?"

Tilbedelse

• Brug et par minutter i stilhed, mens I reflekterer over udsagnet: "Hele Guds kirke er Jesu krop pa jorden!"

• Tag en runde, hvor hver især får mulighed far at sige noget om, hvordan Jesu mildhed og overbærenhed kommer til udtryk i jeres liv, kernegruppe og/eller menighed!
• Sig trosbekendelsen!

Tilegnelse

(Lektie: 'Livet : Kristus' s. 103-134)

Filipperbrevets fjerde kapitel handler om at stå fast i troen(jf. v. 1). Og det kommer til udtryk i 7 formaninger, siger Carson.

• Sæt dig for, at stræbe efter enighed med andre sande troende!

(v.2-3)

• Tal om hvordan vi skal takle uenigheder blandt kristne brødre og søstre! (Hvornår skal man fx stå fast pa sit? Og hvornår skal man gå på kompromis?) At vi skal enes i Herren, betyder ikke nødvendigvis, at vi altid skal være enige om alle ting. Dette gælder blandt venner, i ægteskabet, i kernegruppen og i menigheden. Men vi skal som kristne, have "det sind over for hinanden, som var i Kristus Jesus" (Fil 2,5). At enes blandt kristne, handler først og fremmest om sindsindstilling og ikke altid om enighed vedrørende kendsgerninger. Hvordan skal dette komme konkret til udtryk i vores liv?

· Sæt dig for altid at glæde dig i Herren! (v.4)

• 
Det er vigtigt at have et velfungerende familieliv, at have god omgang med sine naboer, at have sunde interesser osv. Men vores første glæde må altid være i Herren, siger Paulus. Hvad ligger der i altid at glæde sig i Herren? Og hvordan kommer det til udtryk i vores hverdag?

Y 1

· Sæt dig for at blive kendt for mildhed! (v.5)

· Det græske ord for 'mildhed' kan også oversættes til 'overbærenhed'. Hvad skal der til for at vores liv og kernegruppe bliver båret af, at være milde og overbærende?

· Sæt dig for ikke at være bekymret, men lær i stedet af bede! (v.6-7)

· Jesus prædiker meget om, at vi ikke skal lade os styre af bekymringer! Men hvordan kan vi se sådan en formaning som noget frisættende, hellere end tvang?

· Sæt dig for at tænke hellige tanker! (v.8-9)

· Det er i tanken, i fantasien, i det skjulte, at alle vores ord og handlinger har sit udspring. Derfor siger Jesus bl.a. i bjergprædiken, at blot man ser på en andens hustru med lyst til hende, har han begået ægteskabsbrud. Derfor handler et sandt liv i Kristus også om, at vores tanker altid må være hellige og rene og vendt mod hans ord. Hvordan holder vi fast i det?

· Sæt dig for at lære hemmeligheden ved tilfredshed at kende! (v.10-13)

· Dette står i stærk relation til det der med bekymringerne. Paulus har at leve med, når han intet har - og han har lært at leve i overflod af bl.a. materielle goder. Hvordan kan sådan en tilfredshed opøves? Hvordan kan vi lære at nøjes med det, vi nu engang har?

· Sæt dig for at vokse i kristen taknemmelighed og elskværdighed! (v.14-23)

· Dette handler i høj grad om vores relation til vores kristne brødre og søstre (men også om forholdet til vores næste og Gud). En kristen har, ved Helligånden, en taknemmelig attitude. Derfor sætter vi pris på hinanden, roser og anerkender det som vi hver især er. Vi er elskværdige i udgangspunktet! Men der er to ting, vi skal have for øje. For det første, at denne attitude er noget, vi vokser i (Hvordan kommer det til udtryk?). Og for det andet, at dette aldrig må være en maske for os - at vi lader som om! At vi bare roser for at rose!

Troen har behov for, for at kunne overleve, at vi lever i Guds nåde. At vi bekender vores synd og syndighed for Jesus og modtager tilgivelse. Men troen har også behov for, at vi lever det liv, som Ånden vil have os til. Når man læser Filipperbrevet, og/el. D. A. Carsons bog, kan man komme til at sidde med det indtryk, at vi skal gore en masse, for at fortjene Guds nåde. Men det er ikke det, det handler om. Det handler derimod om, at Gud har frelst os, ikke bare fra et liv i synd; men også til et liv i hellighed.

Tjeneste

En sund menighed, og også en sund kernegruppe, er aldrig kun indadvendt. Vi er sammen i et fortroligt fællesskab, hvor vi elsker hinanden, tjener hinanden, deler liv og styrkes i troen. Dette skulle gerne bære den frugt, at vi bliver fyldt med ånd og sandhed til at virke i hverdagen som Jesu Kristi disciple.
Filipperbrevet 4 har syv målsætninger for vækst i vores liv.

• Hvordan skal disse syv målsætninger føre til, at Guds rige vokser?

• Tal hver især om et menneske, som I gerne vil føre til Jesus. Hvordan kan det gøres med baggrund i Fil 4's formaninger?

• Hvad skal man gøre for at det kristne liv ikke bare bliver ting, der skal
gøres og mål, der skal nås? Hvordan er det liv og en livsstil for os?

• Bed for de mennesker, I har talt om! Og bed for hinanden!

”Kristus er udgangspunkt 


og centrum for det liv, 


der er værd at leve. Han 


har gennem sin død skabt 


os en mulighed for få det 


liv, som aldrig kan gå til, 


som varer evigt. Og han 


er livgivende, fordi han 


elsker betingelsesløst 


gennem al den tid, vi 


lever på denne side af 


døden. Det er også ham, 


vi henter forbilledet for 


vores kristenliv og 


styrken til at lade livet 


med ham få kontante 


konsekvenser i vores 


hverdag. Den store og 


fortættende sammenhæng 


i det daglige liv er 


Kristus.”





Fra forordet til bogen ’Livet :  Kristus’, som er udgivet af Credo (nu, Lohse forlag).





Materialet er 


ment som 


inspiration og 


hjælp til 


kernegruppen. 


D. A. Carsons 


bog leder os 


gennem 


Filipperbrevet 


på en god og 


vedrørende 


måde. 


Forhåbentlig 


kan disse fem 


kernegruppe-


dispositioner, 


være med til 


at finde frem 


til hvad Gud 


ønsker at sige 


til os gennem 


Paulus’ brev 


til Filipperne.

